kanggo nyadari lan nindakake dagang kang jujur, tulus lan ora apus-apus. Sing dioyak ora mung bathine dewe, nanging bisaa kabeh entuk bagiane dewe-dewe kang adil. Kejaba iku, aku lan panjenengan kabeh iku dadi bagianing masyarakat, kang werna-werna kahanan lan watake. Urip bebarengan ing tengah-tengahing masyarakat bakal tentrem lan rahayu yen aku lan panjenengan bisa urun-urun ngrembakakake semangat paseduluran kang sejati, pada urmat-kinurmatan lan pada dene bisa dipercaya.4. Kejaba ditanggapi sacara pribadi, mangsa Prapaskah iki uga perlu ditanggapi bebarengan, ing tengah-tengahing brayat, komunitas wihara, lingkungan, wilayah, stasi utawa paroki. Kanthi mengkono brayat, komunitas wihara, lingkungan, wilayah, stasi utawa paroki bisa ngrembaka dadi sing disebut minoritas kreatif – tegese kelompok cilik kang uripe dilandhesi habitus anyar (upamane cara mikir, tumindak, rasa pangrasa anyar) kang kabangun adhedhasar Injil (Ardas KAS al. 2). Yen mengkono, kaya kang sinerat dening Santo Paulus, brayat lan komunitas kita bisa dadi “layang kang sinerat ing Sang Kristus…tinulis nganggo Rohing Allah asipat gesang” (2 Kor 3:3). Utawa, kayadene watu kang diuncalake ana ing banyu nyebabake gelombang-gelombang cilik kang saya suwe saya amba, semono uga brayat lan komunitas kita bisaa nyebarake “kang adil lan bener … asrih tresna lan kawelasan” (Hos 2:18).Para Ibu/Bapak, para sedulur lan putra-putra kabeh kang kinasih ing Gusti,5. Kanggo mungkasi nawala iki, aku ngaturi panjenengan kabeh sabisa-bisa ngrawuhi pertemuan-pertemuan ing lingkungan utawa kelompok-kelompok liya, kanggo nggrengsengake mangsa Prapaskah iki. Muga-muga kanthi mengkono paseduluran ing lingkungan lan kelompok-kelompok mau keteguhake. Panjenengan sing merga kahanan ora bisa ngrawuhi pertemuan-pertemuan mau, bisaa mijekake wektu mirunggan ndadekake mangsa Prapaskah iki kebak berkah. Arah Dasar Keuskupan Agung Semarang 2006-2010 kang nembe bae diresmekake, - lan Nota Pastoral kang katulis kanggo nerangake Ardas mau - bisaa dadi cekelan kanggo